<https://www.banglakobitablog.com/2020/06/bangla-kobita-on-mahamari.html/#BlogPosting>
<http://schema.org/articleBody>
"অপেক্ষা    ছন্দ হারালে আনজান মনে - শয়তান বিষচক্ষে   রাস্তা ভুলিলে তুমি মিটে যাবে - বিহ্বলতার বক্ষ্যে।    শান্ত তোমার জীবনের ধারা - হয়ে গেছে ধুমলিন  বদ্ধ ঘরেতে রুদ্ধ চেতনা - হয়েছো যে বড় হীন।    শক্তি তোমার ক্ষয়িষ্ণু প্রায় - আছো যে অন্তরীণ  উল্লাসে তুমি ফিরে যাবে জেনো - রোয়ো নাক মনে হীন।    উদ্ধত তুমি হয়ো নাক আর - রহোনা অহংকারে  চিত্ত ভোরো না চঞ্চলতায় - শঙ্কা আসিবে দ্বারে।    মার্জনা তুমি পেয়ে যাবে শোনো- কোরনা আস্ফালন  শৃঙ্খলতার জঞ্জীর টাকে- কোরো তা সঞ্চালন।    বন্ধনহীন জীবন তোমার - আসিবে না আর কভু  উদ্যমতার শাসন চালিয়ে - হয়ে ছিলে তুমি প্রভু।     কীটানুরা সব হয়ে যাবে শেষ - চলে যাবে মহাব্যাধি  সংযমের ওই শৃঙ্খলা বোধ - ওটাই যে ঔষধি।    প্রতিষেধকের গবেষণা নিয়ে - সবাই যে উদগ্রীব আবিষ্টতার লক্ষ্যে আসিবে - উদ্ধার হবে জীব।    এই ক দিনের ব্যাবধানে থেকো - চির জাগ্রত হয়ে  জীবন চক্রে ফিরে চলো তুমি - নিঃশঙ্কতা লয়ে।    অপেক্ষ্যা আর উদগ্রীবতার - মেলবন্ধন করে  রক্তিমতার নতুন প্রভাত - দেখা দেবে জেনো ঘরে।    হতাশায় ভরা চোখ দুটি ঢাকা - কুজ্ঝটিকার গ্রাসে  মুঠো মুঠো আলো ভোরে নিয়ে তুমি - ওই যে সূর্য আসে।     --শঙ্খচূড়  ২০শে জ্যৈষ্ঠ ১৪২৭    -----------  👇আরও পড়ুন👇:  - জীবন নিয়ে কবিতা   - ভাইরাস নিয়ে কবিতা  - পান্ডেমিক নিয়ে কবিতা   - লোকডাউন নিয়ে কবিতা   - স্বপ্ন নিয়ে কবিতা"
<https://www.banglakobitablog.com/2020/06/bangla-kobita-on-mahamari.html>